Návrh projektu “Výber prevádzkovateľa terminálu intermodálnej prepravy Žilina (TIP ZA)“

V rámci Operačného programu Doprava 2007-2013, ktorý bol súčasťou NSRR SR na roky 2007 – 2013, prioritnej osi č. 3 Infraštruktúra intermodálnej prepravy, bol realizovaný projekt „ŽSR, Terminál intermodálnej prepravy Žilina, 1. etapa výstavby“ (ďalej len „TIP ZA“). Projekt tvorí časť Prioritného projektu č. 23 (TEN-T) na Slovensku a je súčasťou medzinárodného nákladného koridoru (RFC 5) Baltic-Adriatic Corridor. 

V rámci realizácie stavby boli zúčtované investičné práce v hodnote 25 808 640,36 €, z toho finančné prostriedky poskytnuté z fondov EÚ boli 13 295 742,50 €. 

Kolaudačným rozhodnutím č. 16023/2015/c342-SŽDD/46090, bolo povolené užívanie stavby TIP ZA. Kolaudačné rozhodnutie bolo doručené prostredníctvom verejnej vyhlášky a nadobudlo právoplatnosť dňa 07.09.2015.

Projekt TIP ZA sa realizoval po analýze trhového potenciálu. Štúdia realizovateľnosti bola vypracovaná externými poradcami, ktorí analyzovali potenciálne objemy intermodálnej prepravy, na ktoré majú vplyv predovšetkým nasledujúce skutočnosti:
· lokalita Žilina sa nachádza na križovatke európskych železničných nákladných koridorov RFC 5 (Baltic-Adriatic Corridor) a RFC 9 (Czech-Slovak Rail Freight Corridor), ktoré spájajú dôležité prístavy: Koper, Trieste, Gdaňsk a hospodárske centrá pozdĺž osi Koper/Trieste – Viedeň/Bratislava – Žilina – Bielsko Biala – Katowice – Gdaňsk a Praha – Ostrava – Žilina – Košice – Čierna nad Tisou – UA; 
· existujúce aktivity na trhu intermodálnej dopravy: v oblasti Žiliny sa nachádza TIP vo vlastníctve Rail Cargo Operator – CSKD s. r. o., ktorý vykonáva intermodálne prepravy v reláciách Koper (SI) – Devínska Nová Ves – Žilina, Koper (SI) – Bratislava Petržalka – Žilina, Žilina – Čadca – Zwardoň (PL) – Kaliningrad (RU), Žilina – Čadca – Zwardoň (PL) – Malaszewicze (PL), Žilina – Čadca – Zebrzydowice (PL);
· v rámci európskej logistickej siete - obchod medzi Slovenskom, krajinami EÚ a Ruskom, so širším okolím Žiliny ako regiónom miesta určenia a pôvodu tovaru;
· na osi Žilina – Ostrava sa nachádzajú dva úzko spolupracujúce závody na výrobu automobilov, a to Hyundai Nošovice a Kia Teplička nad Váhom;
· výstavba diaľnic – v severojužnom koridore je dokončená výstavba diaľnice D1 medzi Bratislavou a Žilinou a v súčasnosti je vo výstavbe D3 úsek Žilina – Strážov a Žilina – Brodno, kde bude v rámci diaľnice D3 vybudované prepojenie Žiliny na štátnu hranicu s Poľskom; 
· modernizácia železničných koridorov – súčasne sa modernizujú železničné trate Bratislava Rača – Žilina na rýchlosť 160 km/h, ktoré spĺňajú technické podmienky AGC a AGTC;
· v lokalite Žilina má významné postavenie automobilový priemysel, spracovanie celulózy, výroba papiera a papierových výrobkov.
Rozhodnutím Európskej komisie zo dňa 17. júla 2013 bola schválená štátna pomoc SA.34369 (13/C) (ex 12/N) na výstavbu a prevádzku verejných terminálov intermodálnej dopravy (ďalej ako „Rozhodnutie EK“).
	Európska komisia, konkrétne Generálne riaditeľstvo pre hospodársku súťaž, bude prvé tri roky prevádzky TIP ZA monitorovať, a podľa získaných výsledkov rozhodne, či povolí výstavbu ďalších terminálov.

Limitujúce faktory vplývajúce na budúcu prevádzku v TIP ZA determinované Rozhodnutím EK:
· Terminál bude verejne dostupným terminálom intermodálnej prepravy pre všetkých používateľov vrátane všetkých dopravcov a prevádzkovateľov terminálov intermodálnej dopravy na nediskriminačnom základe. 
· Terminál bude ponechaný vo vlastníctve štátu. Vlastnícke práva bude v mene štátu uplatňovať správca vnútroštátnej železničnej infraštruktúry, Železnice Slovenskej republiky (ďalej len „ŽSR“). Úlohou ŽSR bude predovšetkým vyberanie koncesionárskych poplatkov od prevádzkovateľa terminálu.
· Terminál bude prevádzkovaný spoločnosťou nezávislou od všetkých spoločností využívajúcich služby terminálu.
· Prevádzka terminálu bude zabezpečená formou zmluvy na obdobie tridsiatich rokov so subjektom vybraným na základe nediskriminačnej a transparentnej verejnej súťaže. V záujme zabezpečenia nediskriminačného prístupu k terminálom a vyhnutia sa konfliktu záujmov medzi vybraným prevádzkovateľom terminálu a dopravnými podnikmi nemôže byť prevádzkovateľom terminálu dopravný podnik, ktorý by ho zároveň využíval, aby nekonkuroval dopravným podnikom a prevádzkovateľom kombinovanej dopravy, ktorí budú terminál využívať. Ak vybraný prevádzkovateľ nesplní podmienky stanovené koncesnou zmluvou, štát môže túto koncesiu zrušiť a vypísať novú verejnú súťaž.
· Príjemcom opatrenia je prevádzkovateľ terminálu, ktorý bude využívať infraštruktúru, pričom za ňu bude platiť koncesionárske poplatky pokrývajúce len minimálnu časť celkových nákladov na výstavbu terminálu.
· Manipulačné poplatky v TIP ZA ako verejnom termináli budú zodpovedať manipulačným poplatkom v termináloch intermodálnej dopravy existujúcich na trhu.
· ŽSR sa za príjemcu nepovažuje, keďže bude len uplatňovať vlastnícke práva v mene štátu a o koncesné poplatky, ktoré budú vyberať v mene štátu, sa zníži bežný transfer na prevádzkovanie železničnej infraštruktúry.
· Narušenie hospodárskej súťaže sa minimalizuje podmienkou, že prevádzkovateľ nových terminálov bude musieť zaplatiť minimálne 15 % celkových investičných nákladov formou koncesionárskych poplatkov počas obdobia pätnásť rokov, pričom ceny jeho služieb budú regulované a kontrolované.
Cieľom projektu prevádzkovania TIP ZA :
a) je prostredníctvom verejného obstarávania realizovať výber budúceho prevádzkovateľa na prevádzku verejných servisných zariadení (ďalej „Koncesionára“) tak, aby:
· boli dodržané ustanovenia Rozhodnutia EK,
· bola dosiahnutá čo najvyššia ekonomická efektívnosť projektu,
· bol naplnený účel TIP ZA – zvýšenie kontinentálnej prepravy IPJ po železničnej infraštruktúre.
b) Koncesionárovi bude umožnené realizovať 2.etapu výstavby TIP ZA 
V rámci prípravy Projektu bola preverená právna realizovateľnosť projektu, trhový potenciál, ekonomická efektívnosť a vplyv na rozpočet verejnej správy. Preverenie právnej realizovateľnosti projektu bolo spracované v spolupráci s právnym externým poradcom Ružička Csekes s.r.o.. Projekt je realizovaný v súlade s metodikami k PPP projektom.
Návrh Projektu je predkladaný na rokovanie vlády pred začatím verejného obstarávania v zmysle uznesenia vlády SR č. 786 z 19. 09. 2007 k návrhu implementácie schémy technickej pomoci pre verejno-súkromné partnerstvá a §19 ods. 15 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
I. Popis projektu
I.1 TIP ZA prevádzka – 1. Etapa výstavby
[image: ]Hlavnou náplňou terminálu je prekládková a skladovacia činnosť. Pri činnostiach dochádza k prekladaniu intermodálnych prepravných jednotiek z jedného dopravného prostriedku (vlak) na iný dopravný prostriedok (nákladné vozidlo) alebo medzioperačné skladovanie v dosahu manipulačného zariadenia. Podľa prílohy II. Dohody AGTC je Žilina zaradená medzi terminály majúce mimoriadny význam pre medzinárodnú kombinovanú dopravu. V rámci výstavby boli splnené technické podmienky a dosiahnuté parametre s najväčším dôrazom na rýchlosť prepravy a zosúladenie ostatných parametrov vybraných železničných tratí zaradených do medzinárodnej európskej siete v dohodách AGC a AGTC. 

TIP ZA a terminál v Dunajskej Strede sú jediné terminály na území SR, ktoré sú schopné prijímať a spracovávať vlaky v zmysle požiadaviek Dohody AGTC. Najväčším nedostatkom existujúcich kontajnerových prekladísk je nedostatočná dĺžka prekladacích koľají, nevyhovujúce manipulačné prostriedky z hľadiska ich počtu, únosnosti, rýchlosti manipulácie, nemožnosti manipulovať so všetkými druhmi IPJ a nemožnosť ich ďalšieho priestorového rozvoja.

Význam TIP ZA bol potvrdený aj na základe štúdie „Zhodnotenie potenciálu SR vo vnútrozemskej intermodálnej preprave v EÚ“ spracovanej spoločnosťou Intraco Consulting v novembri 2007. Vlastnému rozhodnutiu o umiestnení a výstavbe TIP ZA predchádzali štúdie: „Štúdia zhodnotenia potenciálu Slovenskej republiky vo vnútrozemskej intermodálnej preprave v EÚ“ spracovaná spoločnosťou Intraco Consulting, s.r.o a „Štúdia realizovateľnosti - Terminál intermodálnej prepravy Žilina“ spracovaná spoločnosťou ECE ERLACH CONSULTING & ENGINEERING, Gráz . 

Región umiestnenia TIP ZA je významný z hľadiska svojej železničnej dopravy. Nachádzajú sa tu priame spojenia s Poľskom a Českou republikou. Územím regiónu prechádzajú významné medzinárodné dopravné spojenia (cesty, železnica) smerom do a z Českej republiky, na Ukrajinu, do Poľska, Rakúska a Maďarska. Neďaleko Žiliny sa nachádza regionálne letisko v katastri obce Dolný Hričov, ktoré má štatút verejného medzinárodného letiska.

Projektované základné parametre TIP ZA (1. etapa) sú nasledovné: 
Skladovacia kapacita v dosahu žeriavov						1 755 TEU
Priemerná doba jednej manipulácie IPJ						3 minúty
Plocha skladovacích plôch pod portálovými žeriavmi				10 000 m2
Plocha na skladovanie výmenných nadstavieb					32 ks
Celková dĺžka pojazdových koľají žeriavu 					750 v m
Počet portálových žeriavov							2 ks
Počet manipulačných koľají v dosahu žeriavu					2 ks
Dĺžka nakládkových / vykládkových koľají v dosahu žeriavov			750 v m
Počet vrstiev na stohovanie IPJ v dosahu žeriavu 				3 
Parkovisko nákladných vozidiel na vstupe do terminálu				20 stanovíšť
Parkovisko nákladných vozidiel na výstupe z terminálu				21 stanovíšť 
Parkovisko osobných vozidiel pred vstupom na terminál			22 stanovíšť 

Projektované základné parametre TIP ZA (1. etapa) sú nasledovné: 

Administratívna budova – celková plocha miestností				685,40 m2
Administratívna budova - zastavaná plocha objektu				528 m2
Celkový záber pozemkov pre 1. aj 2. etapu výstavby terminálu			176 252 m2 
Dvojcestné vozidlo (vrátane odhŕňania snehu, zametania a posypu inert. mater.)	1 kus

Dopravná technológia – schéma dispozičného riešenia

I.2 a) Podmienky a predpoklady Projektu – výber Koncesionára
Spôsob zabezpečenia prevádzky TIP ZA bol stanovený Rozhodnutím EK najmä v nasledovných bodoch:
(26) Terminál bude ponechaný v štátnom vlastníctve. Vlastnícke práva bude v mene štátu uplatňovať správca vnútroštátnej železničnej infraštruktúry, Železnice Slovenskej republiky (ďalej len „ŽSR“). Úlohou ŽSR bude predovšetkým vyberanie koncesionárskych poplatkov od prevádzkovateľa terminálu.
(27) Prevádzka terminálov bude zabezpečená formou zmluvy na obdobie tridsiatich rokov so subjektom vybraným na základe nediskriminačnej a transparentnej verejnej súťaže. V záujme zabezpečenia nediskriminačného prístupu k terminálom a vyhnutia sa konfliktu záujmov medzi vybraným prevádzkovateľom terminálu a dopravnými podnikmi nemôže byť prevádzkovateľom terminálu dopravný podnik, ktorý by ho zároveň využíval, aby nekonkuroval dopravným podnikom a prevádzkovateľom kombinovanej dopravy, ktorí budú terminál využívať. Ak vybraný prevádzkovateľ nesplní podmienky stanovené koncesnou zmluvou, štát môže túto koncesiu zrušiť a vypísať novú verejnú súťaž.
(28) Verejný prístup k terminálu bude zaručený vložením ustanovenia do koncesnej zmluvy uzatvorenej s vybraným prevádzkovateľom terminálov v tom zmysle, že služby sa budú ponúkať na nediskriminačnom základe a za ceny na otvorenom trhu. Rozhodnutie o grante bude tiež obsahovať doložku, ktorou sa zabezpečí nediskriminačný verejný prístup k infraštruktúre. 
Projekt zahŕňa realizáciu výberu budúceho prevádzkovateľa verejných servisných zariadení prostredníctvom verejného obstarávania v zmysle Rozhodnutia EK. Rozhodnutie EK stanovuje formu budúcej prevádzky formou koncesného vzťahu (body 26 – 28 Rozhodnutia EK). Prevádzkovanie TIP ZA iným spôsobom (napr. ak by prevádzku zabezpečovali ŽSR) by znamenalo nesúlad s Rozhodnutím EK. Následkom nedodržania Rozhodnutí EK by bola korekcia.  Jediným riešením je uzatvorenie koncesného vzťahu na prevádzku verejných servisných zariadení pri dodržaní podmienok stanovených Rozhodnutím EK. Z uvedeného dôvodu neboli rozpracované iné alternatívy ako zabezpečiť prevádzkovanie TIP ZA. Zároveň, nakoľko sa jedná o už vybudovanú prevádzku, nebola posudzovaná a porovnávaná pripravovaná alternatíva s nulovým variantom.
 
V rámci prípravy Projektu bol majetok v prevádzke TIP ZA rozdelený na:
· verejnú železničnú sieť - TIP ZA je dopravným bodom s evidenčným číslom 189399, kde vlaky môžu vznikať a zanikať a zároveň je TIP ZA obvodom ŽST Žilina -Teplička, zriaďovacia stanica. Správu a údržbu bude zabezpečovať ŽSR. Jedná sa o konštrukčné prvky ŽI (železničný spodok, železničnú zvršok, zabezpečovanie a oznamovacie zariadenia a pod.). ŽI nebude predmetom zmluvného vzťahu (Koncesie) medzi ŽSR a Koncesionárom. Ide o službu manažéra železničnej infraštruktúry železničným podnikom v zmysle smernice 34/2012/EÚ, ktorou sa zriaďuje jednotný európsky železničný priestor (prepracované znenie), na ktorú priamo nadväzuje služba intermodálneho terminálu, vykonávaná Koncesionárom.
· verejné servisné zariadenia a ostatné súčasti intermodálneho terminálu (portálové žeriavy, skladovacie a manipulačné plochy, parkovacie stanoviská a pod.), pomocou ktorých bude Koncesionár zabezpečovať prevádzku v TIP ZA. Koncesionár spracuje podmienky prístupu k verejným servisným zariadeniam a zverejní ceny za manipulácie v zmysle smernice 34/2012/EÚ.

TIP ZA – schéma vzťahov

Z uvedenej schémy možno vidieť, že ŽSR bude v rámci TIP ZA zabezpečovať služby pre železničné podniky v rámci minimálneho a traťového prístupu k ŽI. Koncesionár bude prostredníctvom verejných servisných zariadení poskytovať služby prekládky, manipulácie a skladovania pre operátorov kombinovanej dopravy.

I.2 b) Podmienky a predpoklady Projektu - dostavba TIP ZA 

Výstavba TIP ZA bola rozdelená na dve etapy. Realizovaná bola len 1. etapa. V rámci 2. etapy sa uvažuje dobudovať predovšetkým manipulačné, skladovacie a parkovacie plochy. V areáli terminálu bola navrhnutá činnosť opravárenských dielní pre výkon drobných opráv poškodených IPJ. Tieto dielne mali byť vybavené ďalšou technikou schopnou manipulovať s IPJ. Navrhnuté riešenie obsahovalo aj dobudovanie ďalších troch manipulačných koľají. V rámci investičnej fázy TIP ZA bola spracovaná dokumentácia pre územné rozhodnutie aj pre 2.etapu (pre časť vymedzenia územia).

Vizualizácia TIP ZA vrátane 2. etapy výstavby

Projekt zahŕňa realizáciu výberu budúceho Koncesionára, pričom budúcemu Koncesionárovi bude umožnené dobudovať TIP ZA. ŽSR sa nebude finančne podieľať na dostavbe TIP ZA a v budúcnosti (počas trvania Koncesnej zmluvy) nebude realizovať správu a údržbu vybudovaných zariadení. 

V rámci zmluvného vzťahu bude mať Koncesionár právo na dobudovanie TIP ZA, pričom budúce stavebné úpravy budú musieť súvisieť s hlavnou činnosťou TIP ZA a podporovať zvýšenie kontinentálnej prepravy IPJ po železničnej infraštruktúre. Pred samotnou výstavbou bude mať Koncesionár povinnosť požiadať ŽSR o schválenie stavebných úprav. Zmluvný vzťah bude tiež upravovať systém schvaľovania dostavby TIP ZA. Koncesionár na základe predchádzajúceho písomného súhlasu Obstarávateľa (ŽSR) vybuduje nový majetok priamo do  vlastníctva Slovenskej republiky a do správy ŽSR.  Ekonomické úžitky z majetku bude poberať počas koncesnej lehoty Koncesionár.  
Obstaranie mobilných manipulačných prostriedkov, resp. iné potrebné zariadenia a mechanizácia, ktoré majú charakter hnuteľného majetku a nehmotného majetku (napr. ITC) obstaraných Koncesionárom nebude predmetom odovzdania do vlastníctva Slovenskej republiky. Ostane vo vlastníctve Koncesionára.

II. Právna analýza uskutočniteľnosti
II.1 Majetkovoprávne vzťahy – podmienky a existujúci stav 

Rozhodnutie EK určuje požiadavky vo vzťahu k majetkovoprávnym vzťahom, čo limituje možnosti majetkovoprávneho usporiadania pri realizácii Projektu prevádzky TIP ZA nasledovne:
26) Terminál bude ponechaný v štátnom vlastníctve. Vlastnícke práva bude v mene štátu uplatňovať správca vnútroštátnej železničnej infraštruktúry, Železnice Slovenskej republiky (ďalej len „ŽSR“). Úlohou ŽSR bude predovšetkým vyberanie koncesionárskych poplatkov od prevádzkovateľa terminálu.
(130) Slovenská republika navyše zostane vlastníkom terminálov a do každej koncesnej zmluvy zahrnie podmienku pre prevádzkovateľa terminálov zaručiť otvorený prístup pre všetkých používateľov vrátane všetkých dopravcov a prevádzkovateľov terminálov intermodálnej dopravy na nediskriminačnom základe. V prípade, že prevádzkovateľ nesplní túto podmienku koncesnej zmluvy, štát bude mať právomoc koncesiu odobrať a znova na ňu vyhlásiť verejnú súťaž.

Vzhľadom na uvedené je možné konštatovať, že predpokladom naplnenia požiadaviek stanovených v Rozhodnutí EK je zabezpečenie vlastníckych práv k pozemkom v areáli stavby TIP ZA.

Pozemky nachádzajúce sa v areáli stavby TIP ZA majú rôznorodú vlastnícku štruktúru. Prevažná časť pozemkov v areáli stavby TIP ZA je vo výlučnom vlastníctve Slovenskej republiky v správe ŽSR s tým, že menšinová časť pozemkov je v podielovom spoluvlastníctve Slovenskej republiky v správe ŽSR a iných fyzických osôb. Na listoch vlastníctva vzťahujúcich sa na časť parciel je vyznačená poznámka o duplicitnom vlastníctve, plomby, prípadne iné skutočnosti, ktoré môžu mať dopad na majetkovo-právne vzťahy. V katastrálnom území Teplička nad Váhom prebieha ROEP, ktorý je v súčasnosti v pripomienkovom konaní. 

ŽSR aktívne podnikli kroky k splneniu tejto podmienky a doposiaľ uzatvorili 255 kúpnych zmlúv, obsahom ktorých je kúpa pozemkov nachádzajúcich sa v areáli stavby TIP ZA. Napriek snahe o výkup pozemkov zo strany ŽSR nie sú pozemky v areáli stavby TIP ZA do dnešného dňa úplne majetkovo vysporiadané. Uvedená situácia môže viesť k výskytu súdnych sporov iniciovaných zo strany vlastníkov pozemkov nachádzajúcich sa v areáli stavby TIP ZA. Napriek tomu, že zákon č. 40/1964 Zb. Občiansky zákonník v znení neskorších predpisov (ďalej ako „Občiansky zákonník“), obsahuje viacero inštitútov, obsahom ktorých je ochrana vlastníckeho práva, máme za to, že v prípade uplatnenia vlastníckych žalôb zo strany vlastníkov pozemkov nedôjde k zmareniu Projektu. Prípadné uplatnenie vlastníckych žalôb taktiež nebude mať dopad na užívanie stavby TIP ZA.

Z existencie nevysporiadaných vlastníckych vzťahov k pozemkom, nachádzajúcim sa v areáli stavby TIP ZA, plynú však riziká, ktoré môžu mať vplyv na Projekt, najmä jeho nákladovú zložku. Medzi tieto riziká radíme obmedzenie možnosti zmeny zápisu vlastníckych práv v KN, stratu vlastníckeho práva v dôsledku rozhodnutia súdu, stratu vlastníckeho práva v rámci ROEP a riziko súdnych sporov o vydanie bezdôvodného obohatenia.

Riziká a ich mitigácia sú bližšie popísané v kapitole VIII Riziká.

II.2 Zmluvné nastavenie majetkovoprávnych vzťahov a zákonné predpoklady pre nakladanie s majetkom štátu
Z Rozhodnutia EK vyplýva, že pre naplnenie jeho požiadaviek je nevyhnutné, aby v rámci Projektu prevádzky TIP ZA boli majetkovoprávne vzťahy usporiadané nasledovne:

	Vlastník
	Slovenská republika

	Správca
	ŽSR

	Subjekt oprávnený užívať TIP ZA na základe zmluvného vzťahu so ŽSR
	Poskytovateľ služieb prevádzky TIP ZA - Koncesionár



Vzhľadom na to, že ŽSR sú vyňaté z pôsobnosti zákona č. 278/1993 Z. z. o správe majetku štátu v znení neskorších predpisov (ďalej len „Zákon o správe majetku štátu“) a nie je teda možné priamo aplikovať jeho ustanovenia § 13c, ktoré zakotvujú základnú právnu úpravu koncesného majetku, bude zapracovaná analogická právna úprava v podobe zmluvných inštitútov do Koncesnej zmluvy v zmysle interného riadiaceho aktu ŽSR „Zásady správy a hospodárenia s Koncesným majetkom“.

Základným predpokladom zmluvného nastavenia majetkovoprávneho usporiadania Projektu je zachovanie výlučného vlastníctva Slovenskej republiky vo vzťahu k majetku tvoriacemu TIP ZA, pričom správcom majetku zostane ŽSR. Pre účely realizácie koncesie na základe Koncesnej zmluvy bude oprávnený Koncesionár len k užívaniu (nie vlastníctvu) TIP ZA. 
 
II.3 Stavebno-právne aspekty
Stavba TIP ZA bola postavená a jej užívanie bolo povolené na základe právoplatných stavebno-právnych rozhodnutí:
· Stavba TIP ZA bola umiestnená na základe rozhodnutia Stavebného úradu Obce Teplička nad Váhom č. 2009/2874 zo dňa 20.04.2010, ktoré nadobudlo právoplatnosť dňa 26.05.2010. Rozhodnutím Stavebného úradu Obce Teplička nad Váhom č. 2012/536 zo dňa 17.04.2012, ktoré nadobudlo právoplatnosť dňa 10.05.2012, bola predĺžená platnosť rozhodnutia č. 2009/2874 do 30.04.2014.
· Stavba TIP ZA bola povolená:
· Stavebným povolením ÚRŽD č. 879/13-S4-S/Ta zo dňa 17.06.2013, ktoré nadobudlo právoplatnosť dňa 29.07.2013,
· Stavebným povolením ÚRŽD č. 7313/13-S4-S/Ta zo dňa 03.10.2013, ktoré nadobudlo právoplatnosť dňa 04.11.2013.
· Stavba TIP ZA bola povolená do predčasného užívania rozhodnutiami MDVRR SR: 
· č. 24801/2014-C342-SŽDD/71070 zo dňa 20.11.2014,
· č. 26954/2014-C342-SŽDD/74731 zo dňa 04.12.2014,
· č. 28592/2014-C342-SŽDD/78468 zo dňa 18.12.2014.
· Stavba TIP ZA bola skolaudovaná kolaudačným rozhodnutím MDVRR SR, Sekcia železničnej dopravy a dráh, Odbor dráhový stavebný úrad, č. 16023/2015/C342-SŽDD/46090 zo dňa 28.07.2015, ktoré nadobudlo právoplatnosť dňa 07.09.2015.
· Stavba TIP ZA nie je zapísaná na listoch vlastníctva.

K trvalo bezproblémovému prístupu k TIP ZA je nutné doriešiť:
· Prístupová cesta k TIP ZA je majetkovo-právne vysporiadaná do výlučného vlastníctva Slovenskej republiky (správa ŽSR). Zriadenie vecného bremena spočívajúce v práve prejazdu cez parcelu č. 2282/435 pod mostom je v štádiu negociácie. Za predpokladu, že dôjde k uzatvoreniu dohody medzi dotknutými subjektmi, bude možné konštatovať, že prístup k areálu TIP ZA je zabezpečený. 
· V súčasnosti je výjazd z areálu TIP ZA obmedzený na jednosmerné odbočenie doprava. Za účelom zmeny tohto stavu na možnosť obojsmerného vyústenia na cestu II. triedy č. 583 (ktorá toho času nie je skolaudovaná) je potrebné rokovať s mestom Žilina.

V súvislosti s problematikou možnosti účastníkov jednotlivých konaní domáhať sa nápravy rozhodnutí alebo prieskumu rozhodnutí súdom, máme za to, že rozhodnutie o umiestnení stavby a stavebné povolenie na stavbu TIP ZA nie je v súčasnej dobe, vzhľadom na časový odstup, možné podrobiť ani prieskumu prostredníctvom opravných prostriedkov (vrátane mimoriadnych opravných prostriedkov), ani súdnemu prieskumu. Vzhľadom na túto skutočnosť, môžeme tieto rozhodnutia označiť ako nezmeniteľné.

Kolaudačné rozhodnutie bolo posúdené aj s ohľadom na skutočnosť, že stavba TIP ZA leží na pozemkoch, ktoré čiastočne nie sú majetkovoprávne vysporiadané. Po detailnom prieskume Kolaudačného rozhodnutia sme dospeli k záveru, že toto rozhodnutie napĺňa všetky znaky zákonného rozhodnutia, a nie je možné ho spochybniť z titulu nevysporiadaných vlastníckych vzťahov pozemkov pod stavbou. Vo vzťahu ku Kolaudačnému rozhodnutiu tiež možno konštatovať, že toto rozhodnutie je síce v súčasnosti preskúmateľné, avšak vzhľadom na všetky jeho atribúty nie sú splnené hmotnoprávne predpoklady na jeho zrušenie. 

Riziká a ich mitigácia sú bližšie popísané v kapitole VIII. Riziká.

II.4 Prechod zamestnancov zo ŽSR na Koncesionára
Koncesionár bude mať na základe Koncesnej zmluvy právo užívať majetok štátu v správe ŽSR, ktorý je súčasťou TIP ZA. Vzhľadom na to, že TIP ZA momentálne nie je prevádzkovaný, nie sú zo strany ŽSR pre prevádzku TIP ZA vyčlenení žiadni zamestnanci. Účelom Projektu je uviesť TIP ZA do prevádzky s čím súvisí skutočnosť, že Koncesionár je povinný zabezpečiť si pre tieto účely vlastný kvalifikovaný personál. Pri realizácii Projektu nedôjde k prechodu zamestnancov na Koncesionára v zmysle zákona č. 311/2001 Z. z. Zákonník práce v znení neskorších predpisov, ani Smernice 2001/23ES. 
 
II.5 Špecifické podmienky dané povahou Projektu
Účelom bolo posúdenie špecifických podmienok daných povahou Projektu a to obzvlášť v kontexte predpisov regulujúcich sektor železničnej dopravy, najmä výšku poplatkov a otázku cenotvorby za poskytované služby v TIP ZA budúcim Koncesionárom. Posudzovaná bola sektorová Smernica 2012/34/EÚ, Rozhodnutie EK ako aj príslušná národná legislatíva, najmä zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov (ďalej ako „Zákon o dráhach“) a zákon č. 18/1996 Z. z. o cenách v znení neskorších predpisov (ďalej ako „Zákon o cenách“). 


Záver:
· Cena základných služieb stanovená Koncesionárom v pozícii prevádzkovateľa TIP ZA nebude podliehať regulačnej kompetencii Dopravného úradu v zmysle § 53 ods. 1 Zákona o dráhach. 
· Cenová regulácia sa nebude uplatňovať na stanovenie cien za poskytovanie doplnkových a vedľajších služieb v zmysle § 53 ods. 8 Zákona o dráhach. Na cenotvorbu úhrad za tieto služby sa vzťahujú pravidlá pre dohodovanie cien v zmysle § 3 Zákona o cenách.
· Rozhodnutie EK (v bodoch 50 a 83) uvádza cenové rozpätie pre služby prekládky/manipulácie, čím však nestanovuje taxatívne výšku poplatku za služby poskytované v termináli a ani nepredpisuje minimálnu resp. maximálnu sadzbu poplatku, ktorú je Koncesionár oprávnený za poskytované služby požadovať. Rozhodnutie EK požaduje nediskriminačné zaobchádzanie so všetkými žiadateľmi o služby terminálu.
· Poplatky za služby v TIP ZA musí Koncesionár stanoviť tak, aby bola zachovaná konkurencieschopnosť železničnej dopravy v porovnaní so sektorom cestnej dopravy.
· Právne predpisy (ako i samotné Rozhodnutie EK v bode 40) stanovujú, že cenotvorba (výška manipulačných poplatkov) Koncesionára TIP ZA, môže byť predmetom posudzovania regulačného orgánu (Dopravný úrad), pokiaľ sa niektorý zo žiadateľov bude domnievať, že je s ním zaobchádzané diskriminačne.
· Dopravný úrad ako regulačný orgán má právomoc prijať primerané opatrenia voči cenovej politike Koncesionára TIP ZA, pokiaľ by nebola v súlade s právnymi predpismi.
· Koncesionár TIP ZA by mal vypracovať katalóg služieb, ktoré budú predmetom ponuky v rámci TIP ZA pre zákazníkov a tento zverejniť na webovom sídle terminálu. 
· Služby uvedené v katalógu by mal Koncesionár v zmysle Zákona o dráhach rozdeliť do jednotlivých kategórií:
· základné služby (napr. služba prekládky);
· doplnkové služby (napr. služba colnej deklarácie);
· vedľajšie služby.
· Cenotvorba Koncesionára by mala zahŕňať pokrytie prevádzkových nákladov a primeraný zisk.
· Koncesionár je povinný poskytovať služby TIP ZA nediskriminačne všetkým záujemcom do vyčerpania kapacity servisného zariadenia.

Riziká a ich mitigácia sú bližšie popísané v kapitole VIII. Riziká.
 
II.6 Štátna pomoc
Dňa 17. júla 2012 Slovensko oznámilo elektronickou poštou Komisii opatrenie štátnej pomoci v súlade s článkom 108 ods. 3 ZFEÚ vo veci výstavby verejných terminálov intermodálnej prepravy. Komisia vykonala posúdenie navrhovaného opatrenia a rozhodla, že predstavuje štátnu pomoc v zmysle článku 107 ods. 1 ZFEÚ. Komisia následne posúdila zlučiteľnosť navrhovaného opatrenia s vnútorným trhom na základe ustanovení ZFEÚ, konkrétne článku 93, ktorý stanovuje, že pomoc, ktorá spĺňa potreby koordinácie dopravy, je zlučiteľná so ZFEÚ a Zmluvou o Európskej únii. 

Bod 31 rozhodnutia EK uvádza: „Príjemcom opatrenia štátnej pomoci je prevádzkovateľ terminálu, ktorý bude využívať infraštruktúru, pričom za ňu bude platiť koncesionárske poplatky pokrývajúce len minimálnu časť celkových nákladov na výstavbu terminálu.“

Bod 32 rozhodnutia EK uvádza: „ŽSR sa za príjemcu štátnej pomoci nepovažuje, keďže bude len uplatňovať vlastnícke práva v mene štátu. O koncesné poplatky, ktoré bude ŽSR vyberať v mene štátu, sa potom znížia dotácie, ktoré ŽSR dostáva od štátu za vykonávanie verejnej úlohy správcu železničnej infraštruktúry.“

Prevádzka terminálu bude zabezpečená formou Koncesnej zmluvy na obdobie tridsiatich rokov s Koncesionárom vybraným na základe nediskriminačnej a transparentnej verejnej súťaže. Narušenie hospodárskej súťaže sa minimalizuje podmienkou, že Koncesionár bude povinný zaplatiť minimálne 15 % celkových investičných nákladov formou koncesionárskych poplatkov v priebehu pätnástich rokov, pričom ceny jeho služieb budú regulované a kontrolované.
.

Komisia vo výrokovej časti rozhodnutia EK v článku 1 rozhodla, že „Štátna pomoc, ktorú Slovenská republika plánuje zrealizovať v rámci výstavby terminálu v Žiline – Tepličke formou počiatočnej investičnej pomoci vo výške 25,04 milióna EUR je zlučiteľná s vnútorným trhom v zmysle článku 93 ZFEÚ. Na základe toho je realizácia pomoci vo výške 25,04 milióna EUR schválená .“

Komisia vo výrokovej časti rozhodnutia EK v článku 2 požaduje: „Slovenská republika dodá o tri roky tieto informácie:
a) celkový objem intermodálnej dopravy, okrem kontinentálnej dopravy a objem kontinentálnej dopravy využívajúcej iné prostriedky ako kontajnery ISO na Slovensku a v termináli v Žiline – Tepličke;
b) ceny účtované v termináli v Žiline – Tepličke;
c) či klienti nových terminálov predtým využívali existujúce terminály a ak áno, prieskum, čo ich viedlo k zmene terminálu.”

Kľúčové podmienky aplikácie Rozhodnutia TIP ZA pri realizácii Projektu z pohľadu štátnej pomoci, ktoré budú zapracované do podmienok verejného obstarávania a Koncesnej zmluvy sú nasledovné:
 
(i) uskutočnenie verejnej súťaže na Koncesionára na prevádzku TIP ZA na obdobie 30 rokov; nezávislosť Koncesionára od dopravných podnikov - podmienkou účasti bude, že budúci prevádzkovateľ zabezpečí organizačne, majetkovo a účtovne oddelené sledovanie nákladov a výnosov z činnosti prevádzkovania TIP Žilina od ostatných jeho podnikateľských aktivít; Koncesionár bude v zmysle rozhodnutia EK tiež nezávislý od všetkých spoločností, využívajúcich služby intermodálneho terminálu;
(ii) zapracovanie podmienky nediskriminačného a otvoreného prístupu k službám TIP ZA pre všetkých záujemcov do Koncesnej zmluvy;
(iii) zapracovanie podmienky, ak Koncesionár nedodrží podmienku nediskriminačného a otvoreného prístupu k službám TIP ZA, koncesia mu bude odobratá a bude vypísaná nová súťaž;
(iv) zapracovanie minimálneho koncesného poplatku vo výške 15 % investičných nákladov počas prvých pätnástich (15) rokov prevádzky TIP ZA;
(v) zapracovanie informačných povinností vyplývajúcich z článku 2 výrokovej časti Rozhodnutia EK do Koncesnej zmluvy;
(vi) zníženie bežného transferu zo štátneho rozpočtu pre ŽSR na prevádzku železničnej infraštruktúry po začatí prevádzky TIP ZA Koncesionárom o výšku koncesného poplatku.

III. Test trhu
Cieľom testovania trhu bolo zistiť:
· Trhový potenciál – záujem o prevádzkovanie TIP ZA pri rešpektovaní podmienok daných rozhodnutím EK.
· Názor na dostavbu terminálu.
Prieskum trhu zároveň poskytuje aj informácie o silných a slabých stránkach a tiež príležitostiach a hrozbách realizácie Projektu. 

Identifikácia trhu – v rámci testovania trhu boli oslovené organizácie v rámci Európy, ktorých predmet obchodnej činnosti súvisí s intermodálnou prepravou. E-mailom bolo oslovených 57 spoločností z rôznych štátov Európy so sídlom na Slovensku, Česku, Maďarsku, Nemecku, Rakúsku, Slovinsku, Poľsku, Holandsku, Belgicku, Taliansku, Francúzsku, Švajčiarsku, Španielsku, Rumunsku, Luxembursku a Anglicku. Organizáciám bolo zaslané pozvanie na prehliadku, prezentácia terminálu a dotazník. Prezentácia bola zverejnená i na webových stránkach - www.zsr.sk, www.intermodal.sk, www.uirr.com.

Pre prieskum trhu boli použité metódy: dotazník (otvorené, uzatvorené otázky) a priama konzultácia.

Obhliadky prebiehali v dňoch 13. a 14. 03. 2017, obhliadok sa zúčastnili:
· Metrans /Danubia/a.s., Dunajská Streda (SK),
· Rail Cargo Operator - ČSKD s.r.o., Žilina (SK),
· TransContajner – Slovakia a.s., Košice (SK),
· Adria Kombi d.o.o., Ljubljana (SI),
· ČD-DUSS Terminál a.s., Lovosice (CZ),
· PCC Intermodal S.A., Gdynia (PL),
· Železničná spoločnosť Cargo Slovakia, Bratislava (SK),
· DB Schenker (DE).
O prehliadku prejavila záujem aj spoločnosť GYSEV CARGO Zrt. Sopron (HU). Z dôvodu zaneprázdnenia v určených dňoch sa prehliadky nezúčastnila.

Vyplnený dotazník zaslalo na ŽSR 9 spoločností. Vyhodnotenie dotazníka:
Vyhodnotenie otázky				   odpoveď pri uzatvorenej otázke áno/nie/neviem
· spoločnosti zväčša už vedeli o Termináli intermodálnej prepravy Žilina	 		(7/2/0)
· spoločnosti považujú umiestnenie terminálu za vhodné 					(7/0/2)
· spoločnosti uviedli, že vedia aké služby a činnosti je možné poskytovať v priestoroch terminálu 	(8/1/0)
· považujú napojenie do 15 km na diaľnicu za vcelku dobré 					(8/0/1)
· celková plocha terminálu 176 252 m2 je dostatočná pre prevádzkovanie 			(7/2/0)
· plochu pre parkovanie 20 nákladných automobilov na vstupe do terminálu spoločnosti nepovažovali za dostatočnú 										(4/3/2) 
· plochu pre parkovanie 21 nákladných automobilov na výstupe považovali za dostatočnú 	(6/1/2)
· plochu pre parkovanie 22 osobných automobilov pred vstupom považovali za dostatočnú 	(6/1/2)
· plochu pre odstavenie 32 výmenných nadstavieb považovali za nedostatočnú resp. nevedeli to posúdiť											(2/3/4) 
· dĺžku žeriavovej dráhy a nosnosť 46 t na závese hodnotili ako dostatočné 			(5/2/2)
· 35 zásuviek na pripojenie kontajnerov s termoreguláciou spoločnosti považovali za dostatočné resp. nevedeli na to odpovedať 									(5/0/4)
· plochu 10 000 m2 pod žeriavmi spoločnosti považovali za dostatočnú 4 spoločnosti, 2 za nedostatočnú a 3 nevedeli na otázku odpovedať 								(4/2/3)

Vyhodnotenie otázky				   odpoveď pri uzatvorenej otázke áno/nie/neviem
· s informačným systémom KONTI sa spoločnosti zväčša nestretli 				(2/7/0)
· skúsenosti s prevádzkou obdobného terminálu spoločnosti majú 				(8/1/0)
· na parametre terminálu vzhľadom na región spoločnosti označili, že sú postačujúce 		(7/1/1)
· usporiadanie terminálu z pohľadu efektívnej prevádzky 		 			(2/0/7)
· dobudovanie areálu o prevádzkové celky spoločnosti nevedeli celkom presne posúdiť 		(3/1/5)
· aké funkčné celky by ste navrhovali dobudovať? Spoločnosti uviedli, že je potrebné dobudovať, skladovacie plochy, parkovacie plochy pre nákladné automobily, vymedzenie colného priestoru, odstavné plochy pre nestohovateľné IPJ (výmenné nadstavby a návesy)
· predpokladáte, že prevádzkovanie terminálu si bude vyžadovať investície zo strany prevádzkovateľa ? Spoločnosti uviedli, že nevedia to posúdiť (2/0/7). Zároveň uviedli, že je potrebné zabezpečiť vysoko zdvižné vozíky, manipulačné mobilné zariadenia na manipuláciu s IPJ, dobudovať opravárenskú základňu, logistickú základňu pre nakládku a vykládku tovaru, colný servis, parkovacie miesta pre nákladné automobily
· posúdenie modelu výstavby a prevádzky terminálu 4 spoločnosti považovali za vhodný, 1 za nevhodný a 4 spoločnosti to nevedeli posúdiť								(4/1/4)
· umiestnenia TIP ZA nepovažovali spoločnosti umiestnenie za vhodné z dôvodu nevhodného dopravného riešenia napojenia na cestu II. triedy č. 583					(2/4/3)
· parametre a vybavenie za nie celkom vhodné a to z dôvodu nedostatočných skladovacích plôch pod žeriavmi, nedostatočných plôch pre vymeniteľné nadstavby, chýbajúci logistický sklad, chýbajúci colný priestor, nedobudované dostatočné plochy pre čelné nakladače				(4/4/1)
· zmluvný vzťah s vlastníkom terminálu, spoločnosti považujú toto hľadisko za problematické 	(0/7/2)
· z iných hľadísk, spoločnosti uviedli, že nie je im dostatočne známa ekonomická sila oblasti, chýbajúci colný priestor, pristavovanie vlakov súkromnými prepravcami				(2/2/2)
· spoločnosti vidia perspektívu, aby sa terminál stal aktívnou súčasťou siete európskych terminálov											(8/1/0)
· všetky spoločnosti zhodne uviedli, že si prezreli Prezentáciu 					(9/0/0)

Z vyhodnotenia dotazníkov a konzultácií v rámci prieskumu trhu možno konštatovať:
· TIP ZA je postavený na vhodnom mieste, o jeho prevádzkovanie je záujem,
· plánovanie dostavby 2. etapy TIP ZA bolo relevantné - všetky spoločnosti deklarovali potrebu budúcej dostavby skladovacích a manipulačných priestorov ako aj ostatných súčastí (vstupný a výstupný check point, opravárenská hala a pod.),
· potreba dobudovania terminálu je vysoko závislá od stratégie podnikania v intermodálnej preprave a ovplyvňuje ju predovšetkým:
· objem prekladaných IPJ, 
· priemerná doba skladovania IPJ, 
· typ prekladaných IPJ, 
· ostatné doplnkové služby, ktoré budú v TIP ZA poskytované (napr. colná deklarácia, vykladanie, prekladanie obsahu IPJ, rozvoz zásielok ku dverám a pod.),
· stratégia v oblasti intermodálnej prepravy priamo vplýva aj na obdobie, kedy bude nevyhnuté dobudovať TIP ZA budúcim koncesionárom,
· vykúpené pozemky sú dostačujúce pre budúci rozvoj TIP ZA,
· predbežný spôsob stanovenia koncesného poplatku a minimálna cena sa javí zaujímavá,
· závažným problémom je križovanie prístupovej komunikácie s cestou II. triedy č. 583. Pri odchode z terminálu nie je možné odbočiť vľavo a pokračovať v smere na Žilinu, prikázaná jazda je v smere na Terchovú. 
Návrh na riadenie rizika je uvedený v časti II.3 – Stavebno–právne aspekty a VIII - Riziká.


IV. Finančná analýza
Analýza nákladov a výnosov (CBA) – „ŽSR, Terminál intermodálnej prepravy Žilina, 1. etapa výstavby“ bola spracovaná ako Malý projekt (podľa článku 39 nariadenia (ES) č. 1083/2006).). 

Cieľom bolo posúdenie projektu výstavby a prevádzky TIP ZA z hľadiska jeho efektívnosti, finančnej udržateľnosti a sociálno-ekonomických dopadov. CBA bola vypracovaná s rešpektovaním rozhodnutí EK (uvažovala so zabezpečením prevádzky TIP ZA Koncesionárom). 

Revízia finančno-ekonomickej efektívnosti projektu nadväzuje na metodiku EK upravujúcu analýzu nákladov a výnosov, ktorá je opísaná v „Príručke k analýze nákladov a výnosov investičných projektov. Štrukturálne fondy, Kohézny fond a predvstupové nástroje“, vydanej Generálnym riaditeľstvom pre regionálnu politiku.

Projekt bol posudzovaný v období rokov 2011 – 2040, čo predstavuje časový horizont 30 rokov a zahŕňa dobu realizácie a dobu prevádzky projektu (roky 2011 a 2012 zahŕňajú prípravnú fázu, samotná realizácia stavby bola v období 2013 – 2015). Uvedenie projektu do trvalej prevádzky bolo predpokladané v roku 2017.

Investičné výdavky v EUR
	
	Celkom
	Neoprávnené výdavky
	Oprávnené výdavky

	Plánovacie / projektové poplatky
	  1 346 961,71
	490 090,10
	856 871,61

	Výkupy pozemkov
	  7 303 526,16
	6 638 883,78
	664 642,38

	Budovanie a výstavba
	10 330 827,26
	1 549 708,26
	8 781 119,00

	Stroje a zariadenia
	  6 823 825,23
	0,00
	6 823 825,23

	Publicita
	3 500,00
	0,00
	3 500,00

	
	25 808 640,36
	8 678 682,14   
	17 129 958,22  



Na základe odporúčaní EK[footnoteRef:2] bola stanovená diskontná sadzba vo finančnej analýze vo výške 5,0 %, v ekonomickej analýze 5,5 %. CBA analýza hodnotiaca ekonomickú efektívnosť projektu v rámci programového obdobia OPD 2007 -2013 bola vypracovaná ako konsolidovaná (zahŕňa výsledky Rozhodnutia EK). Z dôvodu zabezpečenia konzistentnosti údajov počas životnosti projekty a súladu s CBA, ktorej cieľom bolo aj potvrdenie finančnej pomoci EÚ a vyčíslenie výšky pomoci z Kohézneho fondu, nebolo pristúpené k zmene diskontnej sadzby. Finančný model peňažných tokov bol zostavený v stálych cenách roku 2011. Všetky príjmové aj výdavkové položky v jednotlivých rokoch boli prepočítané na cenovú úroveň roku 2011 bez zohľadnenia inflácie v nasledovných rokoch.  [2:  pre finančnú analýzu v Operačnom programe Doprava 2007 - 2013] 


Modelovanie prevádzkových výdavkov a príjmov vychádzalo z modelu rozdelenie terminálu na železničnú časť, ktorá bude v správe a údržbe manažéra infraštruktúry a neželezničnú časť, ktorú bude prevádzkovať po úspešnom ukončení verejného obstarávania prevádzkovateľ terminálu – Koncesionár. Na základe týchto skutočností boli predikované spotrebované prevádzkové náklady rozdelené na:
· Výdavky/príjmy prevádzkovateľa terminálu (Koncesionára) spojené s prevádzkou terminálu (náklady neželezničnej časti);
· Výdavky/príjmy manažéra infraštruktúry spojené s železničnou časťou TIP Žilina.
Od roku 2021 sa v modelovaných prevádzkových nákladoch nepredpokladala významná zmena vo výške jednotlivých položiek prevádzkových nákladov prevádzkovateľa terminálu, ani manažéra infraštruktúry.

Predikcia prevádzkových nákladov aplikovaných pre finančnú analýzu je uvedená v nasledujúcej tabuľke.
Predikované prevádzkové náklady TIP ZA v EUR
	rok
	2015
	2016
	2017
	2018
	2019
	2020
	2021

	Distribúcia
	
	0
	43 000
	86 000
	129 000
	172 000
	215 000

	Poradenstvo
	
	0
	24 600
	49 200
	73 800
	98 400
	123 000

	Poistenie
	
	0
	38 713
	38 713
	38 713
	38 713
	38 713

	Energia žeriav
	
	0
	8 960
	17 920
	26 880
	35 840
	44 800

	Energia iné
	
	0
	12 000
	18 000
	24 000
	30 000
	30 000

	Ostatné prevádzkové náklady
(náklady neželezničnej časti)
	
	0
	20 828
	41 657
	62 485
	83 314
	104 142

	Odhadované náklady spojené s drobnou údržbou a opravou  IPJ
	
	0
	3 192
	5 594
	7 997
	10 399
	12 801

	Údržba železničnej časti
	37 178
	156 062
	156 062
	156 062
	156 062
	156 062
	156 062

	Mzdové náklady koncesionára
	
	0
	275 450
	314 800
	354 150
	373 825
	393 500

	Mzdové náklady ŽSR (náklady zamestnancov riadenia dopravy - TIP ZA)
	12 493
	12 493
	59 104
	72 273
	99 865
	113 035
	113 035

	Spolu
	49 670
	168 555
	641 909
	800 219
	972 952
	1 111 587
	1 231 053


Zdroj: ECE Graz, Príručka k analýze nákladov a výnosov investičných projektov v oblasti dopravy, verzia 2.2, * ŽSR, SAP R3 modul BW

Konsolidované príjmy kalkulované pri dosiahnutí objemu prekládok v objeme 40 000 IPJ (dosiahnutie TOP produkcie v roku 2021) boli kalkulované v objeme 1 318 584 €. 

Pre hodnotenie investície bola zvolená dynamická metóda, čistá súčasná hodnota peňazí (NPV) a vnútorná miera výnosnosti (IRR) Investíciu možno hodnotiť pozitívne, ak NPV v hodnotenom období je vyššia ako „0“ a ak IRR je vyššia ako diskontná sadzba. 

Pre finančnú analýza bola dosiahnutá hodnota NPV (- 21 482 377) EUR a IRR (- 7,018) %.


TIP ZA bol posudzovaný aj z pohľadu socioekonomických prínosov. Posúdenie socioekonomických prínosov projektu bolo založené na nasledujúcich predpokladoch: hlavnými kritériami na posúdenie socioekonomickej efektívnosti projektu sú ekonomická čistá súčasná hodnota (ENPV), ekonomické vnútorné výnosové percento (ERR) a pomer výnosov a nákladov (B/C).
Výpočet vyššie uvedených kritérií ekonomickej výkonnosti bol založený na porovnaní upravených peňažných tokov scenárov „robiť niečo“ a nerobiť nič“. Výsledky ekonomickej analýzy na základe revidovaných údajov:
· ENPV		60 128 820 EUR, 
· ERR		18,456%, 
· pomer B/C	9,331.

Analýza vplyvov vybudovania TIP ZA ukázala významný prínos k zvyšovaniu dopravných výkonov na sieti ŽSR, ako dôsledok zlepšenia technických a technologických parametrov a zlepšenia podmienok nevyhnutných pre budúci rast a konkurencieschopnosť železničnej dopravy.

Projekt výstavby TIP ZA tak tvorí nástroj ekonomického rastu, ktorý je v súlade s globálnym cieľom zameraným na podporu trvalo udržateľnej mobility prostredníctvom rozvoja dopravnej infraštruktúry v Slovenskej republike a rozvoja integrovanej dopravy.

Projekt ďalej prispeje k zvýšeniu úhrad za používanie železničnej dopravnej cesty (zvýšenie úhrad medzi scenárom „urob niečo a „neurob nič“ je prepočítavané v súčasne platných úhradách za používanie železničnej infraštruktúry) a k zvýšeniu celkových prepravných služieb uskutočňovaných železničnou dopravou na sieti ŽSR. 

Realizácia projektu okrem finančných dopadov prináša aj celospoločenské dopady. Tieto dopady sa týkajú zníženia kongescií, nehôd, znečistenia ovzdušia, hluku a zníženia nákladov na klimatické zmeny, ktoré sú výsledkom zníženia emisií skleníkových plynov.

Realizácia projektu prinesie okrem finančných dopadov aj naplnenie týchto socioekonomických (netrhových) benefitov:
· zníženie zaťaženia cestnej siete využívaním železničnej infraštruktúry;
· modálny posun v prospech železničnej dopravy; 
· zníženie negatívnych vplyvov dopravných činností na životné prostredie; 
· zvýšenie bezpečnosti a komfortu dopravy.

Na základe ekonomickej analýzy je možné konštatovať, že projekt je prospešný pre spoločnosť a výsledky finančnej analýzy zároveň preukázali nutnosť spolufinancovania projektu z Kohézneho fondu. Na výstavbu TIP ZA prvá etapa boli čerpané prostriedky z EÚ v objeme 13 295 742,50 EUR. Uvedená analýza bola spracovaná na podmienky stanovené Rozhodnutím EK, zároveň nie sú rozpracované iné alternatívy na realizáciu Projektu. Z uvedeného nie je nutné rozpracovávať iné finančné analýzy.

Vzhľadom na rozhodnutie Európskej komisie, ktoré nariaďuje prevádzkovanie infraštruktúry TIP ZA cez koncesný vzťah, tento materiál neanalyzuje iné možné alternatívy prevádzky TIP ZA. Z tohto dôvodu neuvádzame ani PSC komparátor, ktorý je inak štandardnou súčasťou analýzy PPP projektov

V. Daňové a účtovné aspekty
Analýza daňových a účtovných aspektov Projektu vychádza z podmienky Rozhodnutia EK, že vlastníkom existujúcej stavby TIP ZA (1.etapa) bude Slovenská republika a vlastnícke práva v mene štátu bude uplatňovať správca vnútroštátnej železničnej infraštruktúry ŽSR. 
V prípade, ak sa Koncesionár rozhodne na základe predchádzajúceho písomného súhlasu obstarávateľa zrealizovať dobudovanie terminálu - 2. etapa, je povinný  vybudovať ho priamo do vlastníctva Slovenskej republiky a do správy ŽSR. 

Účtovné aspekty projektu

ŽSR
Existujúci majetok TIP ZA - 1.etapa je v účtovnej evidencii ŽSR. ŽSR majetok odpisujú. Zároveň je vo výške odpisov účtovaný výnos z dotácie, ktorá bola na výstavbu terminálu poskytnutá. ŽSR budú súčasne počas koncesnej lehoty účtovať o výnosoch z titulu fakturácie koncesného poplatku v časovej  a vecnej súvislosti. 
Ak sa Koncesionár rozhodne dobudovať terminál - 2. etapu priamo do vlastníctva Slovenskej republiky a do správy ŽSR, tento novovybudovaný majetok ŽSR vykážu vo svojom účtovníctve v podsúvahovej evidencii. 

      Koncesionár
Koncesionár bude počas koncesnej lehoty účtovať o koncesnom poplatku, ktorý bude mesačne fakturovaný zo strany ŽSR, v prevádzkových nákladoch v časovej a vecnej súvislosti. 
 Koncesionár v prípade dobudovania nového majetku do vlastníctva Slovenskej republiky/ správy ŽSR,  bude počas výstavby účtovať o zákazkovej výrobe a ku dňu začatia užívania mu vznikne právo užívania/oceniteľné právo ako dlhodobý nehmotný majetok v hodnote nákladov na výstavbu. Dlhodobý nehmotný majetok vo svojom účtovníctve odpisuje počas koncesnej lehoty.
       V koncesnej zmluve budú dohodnuté povinnosti Koncesionára spojené s údržbou a obnovou terminálu a tiež jeho povinnosť uviesť pred ukončením koncesnej lehoty TIP ZA do zmluvou definovaného kvalitatívneho stavu. V tejto súvislosti bude Koncesionár ku každému súvahovému dňu posudzovať odhadovanú výšku výdavkov potrebných na splnenie týchto povinností (najlepší odhad súčasnej hodnoty očakávaných budúcich výdavkov) a bude účtovať o rezerve.

Daň z pridanej hodnoty

ŽSR ako správca majetku štátu, nakoľko vykonávajú nezávisle ekonomickú činnosť bez ohľadu na účel alebo výsledky tejto činnosti, sú zdaniteľnou osobou a teda platiteľom DPH. V období výstavby ŽSR prijímalo faktúry od dodávateľov vrátane DPH. DPH si ŽSR odpočítali prostredníctvom daňového priznania k DPH. V priebehu koncesnej zmluvy bude Koncesionárovi fakturovaný koncesný poplatok, ktorý je zdaniteľným plnením podliehajúcim DPH.
Predpokladáme, že Koncesionár bude zdaniteľnou osobou, platiteľom DPH. Koncesionár bude fakturovať užívateľom TIP ZA za poskytnuté služby. Pri poskytnutí služieb sa uplatnia ustanovenia zákona o DPH v závislosti od druhu poskytnutej služby a príjemcu. 
Koncesionár v prípade dostavby terminálu - 2.etapa bude prijímať faktúry od dodávateľov, a nakoľko v dôsledku prenosu daňovej povinnosti na odberateľa pri dodaní stavebných prác je osobou povinnou platiť daň príjemca plnenia, bude daň z týchto prijatých faktúr odvádzať Koncesionár. Ide o inštitút tuzemského prenosu daňovej povinnosti. Nakoľko bude koncesionár používať vybudovaný majetok na dodávky ako platiteľ, vzniká mu nárok na odpočítanie DPH z prijatých faktúr za stavebné práce.

Daň z príjmov právnických osôb 

ŽSR budú príjem z koncesného poplatku zahŕňať do daňových výnosov a náklady súvisiace s terminálom (napr. daň z nehnuteľnosti) budú daňovými nákladmi pre účely zistenia základu dane ŽSR. Základnou podmienkou pre daňovú uznateľnosť nákladov a výnosov ŽSR je splnenie všeobecného testu daňovej uznateľnosti, t.j. či sú náklady vynaložené na dosiahnutie, zabezpečenie a udržanie zdaniteľných príjmov, preukázateľne vynaložené a zaúčtované v účtovníctve daňovníka.
Pri zisťovaní základu dane alebo daňovej straty bude Koncesionár vychádzať z výsledku hospodárenia vykázaného v súlade so zákonom o účtovníctve. Základnou podmienkou pre daňovú uznateľnosť nákladov a výnosov Koncesionára je splnenie všeobecného testu daňovej uznateľnosti, t. j. či sú náklady vynaložené na dosiahnutie, zabezpečenie a udržanie zdaniteľných príjmov, preukázateľne vynaložené a zaúčtované v účtovníctve daňovníka.

Daň z nehnuteľnosti

Verejná železničná infraštruktúra nie je predmetom dane z nehnuteľnosti. Vznikajúce náklady na daň zo stavieb a pozemkov mimo železničnej siete budú fakturované v plnej výške na koncesionára.

Vplyv Projektu na schodok/prebytok rozpočtu verejnej správy a dlh verejnej správy 

Na základe Koncesnej zmluvy bude Koncesionár poskytovať služby priamo verejnosti a nezískava právo na platby zo strany ŽSR. ŽSR nepredpokladá poskytnutie garancií alebo spolufinancovania z vládnych zdrojov, ani poskytnutie zabezpečenej kompenzácie. Takáto zmluva sa z pohľadu ESA 2010 považuje za koncesiu na služby s rizikom dopytu. Cena za poskytnuté služby je stanovená na úrovni, podľa ktorej sa podľa očakávania Koncesionára pokryjú jeho náklady a umožní sa primeraný investičný výnos. 
Dobudovanie terminálu, ktoré Koncesionár zrealizuje, pravdepodobne nebude klasifikované ako aktívum verejného sektora. V prípade predčasného ukončenia prevádzkovania TIP ZA, výška kompenzácie a podmienky odovzdania TIP ZA budú upravené v koncesnej zmluve. 
Vzhľadom na uvedené, by projekt nemal mať vplyv na deficit verejných financií a dlh vládneho sektora. Ak by v čase dobudovania TIP ZA došlo k rozhodnutiu, že transakcia ovplyvní schodok a dlh verejnej správy podľa metodiky ESA2010, vzhľadom na predpokladanú hodnotu novobudovaného majetku (cca 6 mil.), by tento vplyv nemal byť významný.  
Z vyššie uvedených dôvodov a zároveň s prihliadnutím na prenesenie rizík na Koncesionára sa predpokladá pozitívny  vplyv na rozpočet verejnej správy a to zvýšenie príjmov. 
V zmysle Rozhodnutia EK bude znížený bežný transfer ŽSR na prevádzkovanie ŽI z rozpočtu verejnej správy vo výške prijatého koncesného poplatku. 

Negatívny vplyv na štátny rozpočet môže nastať v prípade neúspešnej verejnej súťaže. 

Nesprevádzkovanie TIP ZA v zmysle Rozhodnutia EK môže mať za následok vrátenie finančných prostriedkov z Kohézneho fondu a nesplnenie ukazovateľov v rámci prioritnej osi č. 3 operačného programu Doprava.


VI. Platobný mechanizmus
Platobný mechanizmus je nástrojom pre alokáciu rizík medzi verejným obstarávateľom a Koncesionárom. Zároveň je motivačným nástrojom Koncesionára.

Platobný mechanizmus bude znamenať pre ŽSR výnos z platieb koncesného poplatku od Koncesionára, nakoľko bude účtovaný Koncesionárovi za používanie servisných zariadení, ktoré boli vybudované a financované prostredníctvom dotačných zdrojov. Nárok na platbu Koncesionárovi zo strany ŽSR nebude vznikať. Koncesionár bude ako protihodnotu získavať platby od konečných užívateľov TIP ZA za služby prekládky resp. manipulácie a skladovania IPJ, ako aj za doplnkové služby – oprava a údržba kontajnerov a pod., pričom: 

· TIP ZA musí zabezpečiť otvorený prístup pre všetkých používateľov vrátane všetkých dopravcov a prevádzkovateľov terminálov intermodálnej prepravy na nediskriminačnom princípe. 
· Koncesionár bude platiť koncesionárske poplatky pokrývajúce 15 % celkových investičných nákladov počas prvých pätnástich (15) rokov trvania koncesie.
· Ceny služieb Koncesionára budú kontrolované a regulované. Regulácia cien bude vychádzať z príslušného regulačného rámca vydávaného zo  strany Dopravného úradu. Ceny môžu byť kontrolované z pohľadu dodržiavania princípu nediskriminácie. Dopravný úrad nebude stanovovať taxatívne ceny za služby.

Platobný mechanizmus je vo veľkej miere determinovaný Rozhodnutím EK, z čoho vyplýva potreba zohľadnenia aj nasledovných aspektov. Minimálna výška koncesného poplatku vychádza z požiadaviek definovaných v ustanovení Rozhodnutia EK. Minimálna výška koncesného poplatku bude diskontovaná 4%.

Stanovenie nižšie uvedenej výšky koncesného poplatku rešpektuje Rozhodnutie EK uvedených v týchto bodoch:

 (30)	Slovensko predpokladá, že na výstavbu terminálu, ktorý bude vybudovaný a vlastnený štátom, bude potrebná počiatočná investícia 25,04 milióna EUR. Táto suma, poskytnutá z Kohézneho fondu (85 %) a vlastných zdrojov štátu (15 %), pokryje 100 % počiatočných investičných nákladov. Prevádzkovateľ terminálu bude povinný platiť koncesionárske poplatky vo výške najmenej 15 % investičných nákladov, a to počas obdobia pätnásť rokov.

 (27) 	Prevádzka terminálov bude zabezpečená formou zmluvy na obdobie tridsiatich rokov so subjektom vybraným na základe nediskriminačnej a transparentnej verejnej súťaže. V záujme zabezpečenia nediskriminačného prístupu k terminálom a vyhnutia sa konfliktu záujmov medzi vybraným prevádzkovateľom terminálu a dopravnými podnikmi nemôže byť prevádzkovateľom terminálu dopravný podnik, ktorý by ho zároveň využíval, aby nekonkuroval dopravným podnikom a prevádzkovateľom kombinovanej dopravy, ktorí budú terminál využívať. Ak vybraný prevádzkovateľ nesplní podmienky stanovené koncesnou zmluvou, štát môže túto koncesiu zrušiť a vypísať novú verejnú súťaž.

Výška koncesného poplatku bude fixná. 
Fixný poplatok - , ktorý bude predstavovať minimálne 15 % z objemu investovaných nákladov a náklady na daň z nehnuteľnosti. Zohľadnená bude čistá súčasná hodnota nákladov, t.j. úhrada skutočných 15% nákladov vynaložených v dobe stavby. Prepočet bude založený na diskontnom faktore 4% v súlade s aktuálnou metodikou pre projekty financované z fondov EÚ v programovom období 2014 – 2020. Výpočet minimálneho fixného poplatku pre obdobie 15 rokov je počítaný z celkových investičných výdavkov 25 808 640,36 €. Základná výška koncesného poplatku pred diskontáciou za obdobie 15 rokov bude 3 871 296,05 €. Výška ročné fixného poplatku po diskontácií bude 348 188,63 €/ rok. Základná výška fixného poplatku pre obdobie 16. – 30. roku koncesnej lehoty bude na  rovnakej úrovni. Výška fixného poplatku bude predmetom súťaže. Zároveň bude koncesionárovi fakturovaná aktuálna výška dane z nehnuteľnosti za TIP ZA. Pri súčasnej sadzbe činí daň z nehnuteľnosti 3 771,90 €. Základný fixný poplatok po diskontácií vrátane dane z nehnuteľnosti predstavuje 351 960,53 €/rok.




[bookmark: _GoBack]VII. Príprava verejného obstarávania
Pri zadávaní Projektu formou koncesie je potrebné postupovať v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov  v znení neskorších predpisov (ďalej len  „zákon o verejnom obstarávaní“). Nižšie sú popísané postupy verejného obstarávania, ktoré sa javia byť najvhodnejšími v kontexte charakteru a rozsahu Projektu.   

Prípravné trhové konzultácie sú predstupňom samotného verejného obstarávania. V zmysle § 25 ods. 1 Zákona o verejnom obstarávaní „Verejný obstarávateľ alebo obstarávateľ môže pred začatím postupu verejného obstarávania uskutočniť trhové konzultácie na účely jeho prípravy a informovania hospodárskych subjektov o plánovanom postupe verejného obstarávania. Verejný obstarávateľ alebo obstarávateľ môže na tento účel najmä požiadať o radu alebo prijať radu od nezávislých odborníkov, nezávislých inštitúcií alebo od účastníkov trhu, ktorú možno použiť pri plánovaní alebo realizácii postupu verejného obstarávania, ak sa ňou nenaruší hospodárska súťaž, ani neporuší princíp nediskriminácie a princíp transparentnosti.“

V súlade s citovanými ustanovením § 25 ods. 1 Zákona o verejnom obstarávaní možno realizovaný prieskum trhu považovať tiež za prípravné trhové konzultácie.

Zadávanie nadlimitnej koncesie je upravené v § 100 a nasl. Zákona o verejnom obstarávaní, pričom v súlade s § 102 ods. 1 Zákona o verejnom obstarávaní prichádzajú teoreticky do úvahy nasledovné postupy:
· Verejná súťaž
· Užšia súťaž
· Rokovacie konanie so zverejnením
· Súťažný dialóg
· Koncesný dialóg
· Obchodná verejná súťaž

S ohľadom na výšku predpokladanej hodnoty koncesie, robustnosť, charakter a význam Projektu, sa odporúča zvoliť buď postup verejnej súťaže alebo koncesného dialógu tak, ako je bližšie špecifikované ďalej v texte.

Verejná súťaž je najotvorenejším postupom verejného obstarávania, pri ktorom nedochádza k obmedzeniu počtu uchádzačov. To znamená, že sa vyhodnocujú ponuky všetkých uchádzačov, ktorí splnili podmienky účasti. Tento postup však vyžaduje, aby obstarávateľ vedel vopred presne definovať opis predmetu zákazky, ako aj zmluvné podmienky tak, aby reflektovali nielen realizovateľnosť Projektu, ale aj dopyt na relevantnom trhu.

Koncesný dialóg je upravený v ustanovení § 103 Zákona o verejnom obstarávaní, pričom ide o osobitný postup verejného obstarávania koncipovaný výslovne pre účely zadávania koncesií rešpektujúc tak ich osobitosti a odlišnosti od iných typov zákaziek. Účelom koncesného dialógu je zadefinovanie, resp. optimalizovanie, zadávaného projektu, vrátane všetkých jeho technických, ekonomických a právnych partikularít. Vzhľadom na zložitosť zákaziek typu koncesia, pri ktorých je náročné vopred komplexne zadefinovať podrobnosti predmetu zákazky, či koncesnej zmluvy, je žiaduce umožniť použitie takého postupu, ktorý dáva priestor na sprecizovanie podrobností zadania koncesie v spolupráci, resp. na základe konzultácií s relevantnými partnermi zo súkromného sektora. V prípade Projektu by predmetom dialógu mohol byť najmä platobný mechanizmus Projektu, Koncesná zmluva a zadefinovanie práva na dobudovanie TIP ZA.

Vzhľadom na skutočnosť, že do Projektu bude zahrnuté právo na realizáciu stavebných prác, predmetom ktorých má byť dostavba TIP ZA, je potrebné tento aspekt osobitne posúdiť z hľadiska právnej úpravy verejného obstarávania a súvisiacich aspektov, či rizík. Realizácia dostavby TIP ZA bude spojená so schvaľovacím procesom, v rámci ktorého dôjde k zadefinovaniu všetkých detailov stavebných prác realizovaných Koncesionárom a súvisiacich práv a povinností zmluvných strán a ich schválenie zo strany ŽSR. Koncesionár novovzniknutý majetok vybuduje, zrealizuje alebo vytvorí priamo do vlastníctva Slovenskej republiky a do správy ŽSR.

Predovšetkým z dôvodu časovej výhody bol zvolený postup verejného obstarávania formou verejnej súťaže.


Predpokladaný harmonogram verejného obstarávania

VIII. Riziká
Oblasť majetkoprávne vzťahy
	P.č.
	Riziko
	Následok v prípade materializácie rizika
	Možnosti mitigácie

	1.
	Vypratanie nehnuteľnosti, resp. iné následky vyplývajúce z vlastníckych žalôb podľa § 126 ods. 1 OZ. 
	Strata vlastníckeho práva.
	(i) Výkup dotknutých pozemkov. 
(ii) Inými v súlade s právnou analýzou uskutočniteľnosti.

	2.
	Obmedzenie možnosti zmeny zápisu v KN vo vzťahu k pozemkom, pri ktorých je zapísaná poznámka o duplicitnom vlastníctve.
	Nemožnosť nakladania s dotknutými pozemkami.
	(i) Uzatvorenie dohody o usporiadaní duplicitne evidovaných vlastníckych vzťahov.
(ii) Inými v súlade s právnou analýzou uskutočniteľnosti.

	3.
	Rozhodnutia súdu vo veci určovacej žaloby v neprospech ŽSR.
	Strata vlastníckeho práva.
	(i) Výkup dotknutých pozemkov.
(ii) Inými v súlade s právnou analýzou uskutočniteľnosti.

	4.
	Ukončenie ROEP v prospech iných vlastníkov.
	Absencia vlastníckeho práva k dotknutým pozemkom.
	(i) Podanie námietok proti návrhu ROEP.
(ii) Podanie žaloby o preskúmanie rozhodnutia o námietkach.
(iii) Výkup dotknutých pozemkov. 
(iv) Inými v súlade s právnou analýzou uskutočniteľnosti.

	5.
	Riziko súdnych sporov o vydanie bezdôvodného obohatenia.
	Náhrada za užívanie pozemkov podľa znaleckého posudku, najviac za obdobie 2 roky spätne.
	(i) Výkup dotknutých pozemkov. 
(ii) Inými v súlade s právnou analýzou uskutočniteľnosti.

	6.
	Pochybnosti o správnosti zápisu nehnuteľností patriacich do TIP ZA
	Nedodržanie požiadaviek v zmysle Rozhodnutia TIP ZA a možné iniciovanie konania o porušení povinností (infringement) voči Slovensku, ak by Slovensko nevykonalo nápravu v zmysle požiadaviek Rozhodnutia TIP ZA.
	(i) Obhajoba prostredníctvom kúpnych zmlúv, ktoré preukazujú zámer zabezpečiť nadobudnutie pozemkov do vlastníctva Slovenskej republiky a do správy ŽSR.
(ii) Vykonanie opravy/zmeny údajov na príslušných listoch vlastníctva v katastri nehnuteľností do takej podoby, aby Slovenská republika bola v časti B príslušných listov vlastníctva výslovne zapísaná ako vlastník a ŽSR ako správca.



Oblasť zákonné predpoklady pre nakladanie s majetkom štátu
	P.č.
	Riziko
	Následok v prípade materializácie rizika
	Možnosti mitigácie

	1.
	Nadobudnutie vlastníckych práv k TIP Žilina zo strany Koncesionára, t.j. nedodržanie požiadaviek v zmysle Rozhodnutia TIP ZA.
	Iniciovanie konania o porušení povinností (infringement) voči Slovensku z dôvodu porušenia práva Európskej únie, čo by mohlo vyústiť do podania žaloby na SDEÚ, ak by Slovensko nevykonalo nápravu v zmysle požiadaviek Rozhodnutia TIP ZA.
	Precízne nastavenie zmluvných podmienok, ktoré zabezpečia, že TIP ZA bude vo výlučnom vlastníctve Slovenskej republiky  



Oblasť stavebno-právne aspekty
	P.č.
	Riziko
	Následok v prípade materializácie rizika
	Možnosti mitigácie

	1.
	Neuzavretie zmluvy o zriadení vecného bremena spočívajúce v povinnosti vlastníka pozemku č. 2282/435 strpieť premostenia a v práve prejazdu vlastníka pozemkov v areáli TIP ZA cez parcelu č. 2282/435 pod mostom
 
	Užívanie pozemku parc. č. 2282/435 bez právneho titulu a prípadný nárok vlastníka z titulu bezdôvodného obohatenia.   
	Uzatvorenie dohody s vlastníkom mostu o zriadení vecného bremena, prípadne podanie žaloby za účelom zriadenia vecného bremena.

	2.
	Nariadenie obnovy kolaudačného konania
	· Uskutočnenie nového kolaudačného konania
· Pozastavenie účinnosti kolaudačného rozhodnutia

	(i) Využitie prostriedkov procesnej obrany v konaní o návrhu na obnovu konania. 
(ii) Prieskum rozhodnutia prostredníctvom správnej žaloby.
(iii) Usporiadanie vlastníckych vzťahov k pozemkom nachádzajúcim sa v areáli stavby TIP ZA.

	3.
	Zrušenie kolaudačného rozhodnutia v rámci konania o preskúmaní rozhodnutia mimo odvolacieho konania
	Strata platnosti kolaudačného rozhodnutia 

	(i) Prieskum rozhodnutia prostredníctvom správnej žaloby.
(ii) Usporiadanie vlastníckych vzťahov k pozemkom nachádzajúcim sa v areáli stavby TIP ZA.

	4.
	Zrušenie kolaudačného rozhodnutia na základe protestu prokurátora 
	Strata platnosti kolaudačného rozhodnutia

	Podanie odvolania proti protestu prokurátora.


	5.
	Rozhodnutie správneho súdu o povinnosti doručiť opomenutému účastníkovi konania kolaudačné rozhodnutie podľa § 179 SSP
	· Možnosť podania opravného prostriedku opomenutým účastníkom proti kolaudačnému rozhodnutiu
· Odklad účinnosti kolaudačného rozhodnutia

	Usporiadanie vlastníckych vzťahov k pozemkom nachádzajúcim sa v areáli stavby TIP ZA.

	6.
	Sankcia za nezapísanie stavby TIP ZA do katastra nehnuteľností
	· Uloženie pokuty do 33 Eur (1 000 Sk) za priestupok podľa § 74 ods. 1 písm. a) Katastrálneho zákona
	Zápis stavby TIP ZA do katastra nehnuteľností.



Oblasť špecifické podmienky dané povahou Projektu
	P.č.
	Riziko
	Následok v prípade materializácie rizika
	Možnosti mitigácie

	1.
	· Diskriminačné zaobchádzanie so žiadateľmi o služby TIP ZA zo strany Koncesionára.
	· Diskriminačné zaobchádzanie so žiadateľmi o služby TIP ZA zo strany Koncesionára bude mať za následok uplatnenie práva na ukončenie Koncesnej zmluvy a vyhlásenie nového verejného obstarávania na Koncesionára, ktorého proces si vyžiada určité časové nároky..
	· (i) Nastavenie súťažných podkladov a celého procesu verejného obstarávania tak, aby uchádzačom boli od začiatku zrejmé podmienky prevádzkovania TIP ZA.
· (ii) Nastavenie zmluvných preventívnych a sankčných mechanizmov, ktorých cieľom bude zabezpečenie dodržania podmienky nediskriminačného zaobchádzania so žiadateľmi o služby TIP ZA zo strany Koncesionára.

	2.
	· Cenotvorba Koncesionára v rozpore zo Zákonom o dráhach, resp. Zákonom o cenách.
	· Cenotvorba Koncesionára v rozpore zo zákonom môže viesť k iniciovanou konania zo strany dotknutých záujemcov o služby TIP ZA na Dopravnom úrade s hrozbou udelenia finančnej sankcie pre Koncesionára v zmysle Zákona o dráhach.
	· (i) Definovanie dostatočnej informačnej povinnosti Koncesionára v Koncesnej zmluve voči ŽSR ako správcovi majetku vo veci cenotvorby poplatkov za poskytované služby v TIP ZA.
· (ii) Výlučná zodpovednosť Koncesionára (bez vplyvu na platobný mechanizmus) za následky vyplývajúce z neplnenia jeho povinností týkajúcich sa cenotvorby.



Oblasť štátna pomoc
	P.č.
	Riziko
	Následok v prípade materializácie rizika
	Možnosti mitigácie

	1.
	· Neúspešná verejná súťaž na Koncesionára TIP ZA z dôvodu nezáujmu uchádzačov.
	· Nesprevádzkovanie TIP ZA v zmysle Rozhodnutia TIP ZA môže mať za následok vrátenie finančných prostriedkov z Kohézneho fondu a nesplnenie ukazovateľov v rámci prioritnej osi č. 3 operačného programu Doprava.
	· (i) Výber optimálneho postupu verejného obstarávania.
· (ii) Spracovanie súťažných podkladov v čo najhlbšej miere detailu.
· (iii) Nastavenie platobného mechanizmu rešpektujúc trhové možnosti.
· (iv) V prípade neúspešného verejného obstarávania na Koncesionára túto zopakovať použitím iných postupov v zmysle Zákon o verejnom obstarávaní alebo požiadať Komisiu o zmenu Rozhodnutia TIP ZA takým spôsobom, že prevádzkovateľom TIP ZA by sa stali ŽSR ako manažér infraštruktúry.

	2.
	· Nedodržanie podmienky nediskriminačného a otvoreného prístupu k službám TIP ZA počas obdobia prevádzky zo strany Koncesionára.
	· Nedodržanie otvoreného prístupu k službám TIP ZA Koncesionárom by mal viesť k uplatneniu práva na ukončenie Koncesnej zmluvy a vyhlásenie nového verejného obstarávania na Koncesionára, ktorého proces si vyžiada určité časové nároky.
	· (i) Nastavenie súťažných podkladov a celého procesu verejného obstarávania tak, aby uchádzačom boli od začiatku zrejmé podmienky prevádzkovania TIP ZA.
· (ii) Nastavenie zmluvných preventívnych a sankčných mechanizmov, ktorých cieľom bude zabezpečenie dodržania podmienky nediskriminačného a otvoreného prístupu k službám TIP ZA.

	3.
	· Neposkytnutie požadovaných informácií Komisii špecifikovaných vo výrokovej časti Rozhodnutia TIP ZA.
	· Neposkytnutie požadovaných informácii Komisii môže vyústiť do začatia zisťovacieho konania zo strany útvarov Komisie.

	· Komunikácia na útvary Komisie za účelom predchádzania dezinformáciám v prípade ťažkostí s procesom obstarania Koncesionára, resp. spustením prevádzky TIP ZA, ktoré následne bude viesť k získaniu požadovaných informácií definovaných v článku 2 výrokovej časti Rozhodnutia TIP ZA.



IX. Zoznam skratiek
 
AGC	- Európska dohoda o medzinárodných železničných magistrálach 
AGTC	- Európska dohoda o najdôležitejších trasách medzinárodnej kombinovanej dopravy a príslušných objektoch 
CBA	- analýza nákladov a prínosov
CZ	- Česká republika
DPH	- daň z pridanej hodnoty
DE	- Nemecko
DÚR	- Dokumentácia pre územné rozhodnutie 
EK	- Európska komisia
ENN	- ekonomicky neoprávnené náklady 
ENPV	- ekonomická čistá súčasná hodnota 
ES	- Európske spoločenstvo
ESA 2010	- Európsky systém (národných) účtov 2010
EÚ	- Európska únia 
HU	- Maďarsko
IPJ	- intermodálna prepravná jednotka 
IRR	- vnútorná miera výnosnosti 
LV	- list vlastníctva 
KN	- kataster nehnuteľnosti 
MDV SR 	- Ministerstvo dopravy a výstavby Slovenskej republiky 
MDVRR SR	- Ministerstvo dopravy, výstavby a regionálneho rozvoja Slovenskej republiky ( skratka platná do 31.12.2016)
MF SR 	- Ministerstvo financií Slovenskej republiky
MMP 	- manipulačný mechanizmus pre prevoz 
NPV	- súčasná hodnota peňazí
NR 	- Národná rada
NSRR SR 	- Národný strategický referenčný rámec 
OZ	- Občiansky zákonník 
PD 	- projektová dokumentácia
PL	- Poľsko
PPP	- projekt verejno-súkromného partnerstva
PSC  	- Komparátor verejného sektora
RFC 5 	- Medzinárodný nákladný koridor (Baltic-Adriatic Corridor)
RFC 9                             	- Medzinárodný nákladný koridor (Czech-Slovak Rail Frieght Corridor)
ROEP	- register obnovenej evidencie pozemkov
SDEÚ	- súdny dvor Európskej únie
SI	- Slovinsko
Sk	- slovenská koruna (mena)
SK 	- Slovensko 
SP	- súťažné podmienky
SR 	- Slovenská republika
SSP	- Správny súdny poriadok
SŽTD	- Sekcia železničnej dopravy a dráh
ŠU	- štúdia uskutočniteľnosti 
TEN-T	- Transeurópska dopravná sieť 
TEU	- Označenie dvasaťstopového kontajneru radu ISO 1C (Twenty-Foot-Equivalent Unit) 
TIP	- terminál intermodálnej prepravy
TIP ZA                      	- Terminál intermodálnej prepravy Žilina 
ÚRŽD	- Úrad pre reguláciu železničnej dopravy
ÚVO	- Úrad pre verejné obstarávanie  
VO 	- verejné obstarávanie 
ZFEÚ	- Zmluva o fungovaní Európskej únie 
ŽI	- Železničná infraštruktúra
ŽSR 	- Železnice Slovenskej republiky Bratislava  

UDALOSŤ

POČET 

DNI

POZNÁMKA

Zaslanie oznámenia o koncesii do vestníka ÚVO a EÚ 0 Predpoklad vyhlásenia 

Uverejnenie oznámenia vo vestníku - najneskôr 6

Najneskorší termín na požiadanie o vysvetlenie SP 16

16 (6+10) dní pred uplynutím leh. na predloženie ponúk - §48 (záujemca 

musí požiadať dostatočne vopred)

Uplynutie lehoty na predkladanie ponúk 60 Predpoklad 60 dní od odosl. Ozn. do EU (§102)

Uplynutie lehoty na predkladanie ponúk (vysvetlovanie a 

revízne postupy)

135

Predpoklad - v lehote je zahrnutý odhad (žiadosti o vysvetlenie SP (2 kolá 

po 15 dní) a 1 krát revízny postup = odhad 45 dní)  

Otváranie ponúk 0 Otváranie je verejné

Otváranie ponúk (vysvetlovanie a revízne postupy) 0 Otváranie je verejné

Zápisnica z vyhodnotenia PÚ

Zápisnica z vyhodnotenia ponúk

Ukončenie vyhodnotenia a oznámenie výsledku 

uchádzačom

40

10 dní = odhad na vyhodnetie ponúk; 

30 = odhad na vysvetlovanie ponúk, Vylučovanie ponúk, bez revíznych 

postupov

Ukončenie vyhodnotenia a oznámenie o výsledku 

uchádzačom

85

10 dní = odhad na vyhodnetie ponúk; 

30 dní= odhad na vysvetlovanie ponúk, Vylučovanie ponúk;

45 dní =  odhad na revízny postup

Najskoršie uzatvorenie zmluvy 16

Najskoršie uzatvorenie zmluvy (vysvetlovanie a revízne 

postupy)

16

Súčet dní 116

Súčet dní (odhadovaný posun = vysvetlovanie, vylučovanie 

a revízne postupy)

236

Návrh projektu 


“


Výber prevádzkovateľa terminálu intermodálnej 


prepravy Žilina


 


(TIP ZA)


“


 


 


V


 


rámci Operačného programu Doprava 2007


-


2013, ktorý bol súčasťou NSRR SR na 


roky 2007 


–


 


2013, 


prioritnej 


os


i


 


č. 3 Infraštruktúra intermodálnej prepravy


,


 


bol realizova


ný 


projekt 


„ŽSR, Terminál intermodálnej prepravy Žilina, 1. 


etapa 


výstavby


“


 


(


ďalej len „TIP 


ZA“)


.


 


Projekt tvorí časť 


Prioritného 


projektu č. 23 


(TEN


-


T)


 


na Slovensku a


 


je súčasťou 


medzinárodného nákladného koridoru (RFC 5) Baltic


-


Adriatic Corridor. 


 


 


V rámc


i realizácie stavby boli zúčtované investičné práce v


 


hodnote 25


 


808


 


640,36 €,


 


z toho


 


finančné prostriedky poskytnuté z


 


fondov EÚ boli 


13 295 742,50 


€.


 


 


 


Kolaudačným rozhodnutím č. 16023/2015/c342


-


SŽDD/46090, bolo povolené užívanie 


stavby TIP ZA. Kolaudačn


é rozhodnutie bolo 


doručené 


prostredníctvom verejnej vyhlášky 


a


 


nadobudlo právoplatnosť dňa 07.09.2015.


 


 


Projekt TIP ZA sa realizoval 


po analýze trhového potenciálu. Štúdia realizovateľnosti 


bola vypracovaná


 


externými poradcami


, 


ktorí 


analyzovali potenciál


ne objemy


 


intermodálnej 


prepravy, na ktoré majú vplyv predovšetkým nasledujúce skutočnosti:


 


·


 


lokalita Žilina 


s


a nachádza na križovatke európskych železničných nákladných 


koridorov RFC 5 (Baltic


-


Adriatic Corridor) a


 


RFC 9 (Czech


-


Slovak Rail 


Freight


 


Corridor)


, ktoré spájajú dôležité prístavy: Koper, Trieste, Gdaňsk a


 


hospodárske centrá 


pozdĺž osi Koper/Trieste 


–


 


Viedeň/Bratislava 


–


 


Žilina 


–


 


Bielsko Biala 


–


 


Katowice 


–


 


Gdaňsk a


 


Praha 


–


 


Ostrava 


–


 


Žilina 


–


 


Košice 


–


 


Čierna nad Tisou 


–


 


UA; 


 


·


 


existujúce aktivity na tr


hu intermodálnej dopravy: v


 


oblasti 


Žiliny 


sa nachádza TIP vo 


vlastníctve Rail Cargo Operator 


–


 


CSKD s. r. o., ktorý vykonáva intermodálne 


prepravy v


 


reláciách Koper (SI) 


–


 


Devínska Nová Ves 


–


 


Žilina, Koper (SI) 


–


 


Bratislava Petržalka 


–


 


Žilina, Žilina 


–


 


Ča


dca 


–


 


Zwardoň (PL) 


–


 


Kaliningrad (RU), 


Žilina 


–


 


Čadca 


–


 


Zwardoň (PL) 


–


 


Malaszewicze (PL), Žilina 


–


 


Čadca 


–


 


Zebrzydowice 


(PL);


 


·


 


v


 


rámci európskej logistickej siete 


-


 


obchod medzi Slovenskom, krajinami EÚ 


a


 


Ruskom, so širším okolím Žiliny ako regiónom miesta 


určenia a pôvodu tovaru;


 


·


 


na osi Žilina 


–


 


Ostrava sa nachádzajú dva úzko spolupracujúce závody na výrobu 


automobilov


, a to


 


Hyundai Nošovice a


 


Kia Teplička nad Váhom;


 


·


 


výstavba 


diaľnic 


–


 


v


 


severojužnom koridore je dokončená výstavba diaľnice D1 medzi 


Bratisla


vou a


 


Žilinou a


 


v


 


súčasnosti je vo výstavbe D3 úsek Žilina 


–


 


Strážov a


 


Žilina 


–


 


Brodno, kde bude v


 


rámci diaľnice D3 vybudované prepojenie Žiliny na št


á


tnu 


hranicu s


 


Poľskom; 


 


·


 


modernizácia železničných koridorov 


–


 


súčasne sa modernizujú železničné trate 


Br


atislava Rača 


–


 


Žilina na rýchlosť 160 km/h, ktoré 


spĺňajú


 


technické podmienky 


AGC a


 


AGTC;


 


·


 


v


 


lokalite Žilina má významné postavenie automobilový priemysel, 


spracovanie 


celulózy, 


výroba 


papiera a


 


papierových výrobkov.


 


R


ozhodnutím Európskej komisie zo dňa 17


. júla 2013 bola schválená štátna pomoc 


SA.34369 (13/C) (ex 12/N) na výstavbu a


 


prevádzku verejných terminálov intermodálnej 


dopravy (ďalej ako „Rozhodnutie EK“)


.


 




    Návrh projektu  “ Výber prevádzkovateľa terminálu intermodálnej  prepravy Žilina   (TIP ZA) “     V   rámci Operačného programu Doprava 2007 - 2013, ktorý bol súčasťou NSRR SR na  roky 2007  –   2013,  prioritnej  os i   č. 3 Infraštruktúra intermodálnej prepravy ,   bol realizova ný  projekt  „ŽSR, Terminál intermodálnej prepravy Žilina, 1.  etapa  výstavby “   ( ďalej len „TIP  ZA“) .   Projekt tvorí časť  Prioritného  projektu č. 23  (TEN - T)   na Slovensku a   je súčasťou  medzinárodného nákladného koridoru (RFC 5) Baltic - Adriatic Corridor.      V rámc i realizácie stavby boli zúčtované investičné práce v   hodnote 25   808   640,36 €,   z toho   finančné prostriedky poskytnuté z   fondov EÚ boli  13 295 742,50  €.       Kolaudačným rozhodnutím č. 16023/2015/c342 - SŽDD/46090, bolo povolené užívanie  stavby TIP ZA. Kolaudačn é rozhodnutie bolo  doručené  prostredníctvom verejnej vyhlášky  a   nadobudlo právoplatnosť dňa 07.09.2015.     Projekt TIP ZA sa realizoval  po analýze trhového potenciálu. Štúdia realizovateľnosti  bola vypracovaná   externými poradcami ,  ktorí  analyzovali potenciál ne objemy   intermodálnej  prepravy, na ktoré majú vplyv predovšetkým nasledujúce skutočnosti:      lokalita Žilina  s a nachádza na križovatke európskych železničných nákladných  koridorov RFC 5 (Baltic - Adriatic Corridor) a   RFC 9 (Czech - Slovak Rail  Freight   Corridor) , ktoré spájajú dôležité prístavy: Koper, Trieste, Gdaňsk a   hospodárske centrá  pozdĺž osi Koper/Trieste  –   Viedeň/Bratislava  –   Žilina  –   Bielsko Biala  –   Katowice  –   Gdaňsk a   Praha  –   Ostrava  –   Žilina  –   Košice  –   Čierna nad Tisou  –   UA;       existujúce aktivity na tr hu intermodálnej dopravy: v   oblasti  Žiliny  sa nachádza TIP vo  vlastníctve Rail Cargo Operator  –   CSKD s. r. o., ktorý vykonáva intermodálne  prepravy v   reláciách Koper (SI)  –   Devínska Nová Ves  –   Žilina, Koper (SI)  –   Bratislava Petržalka  –   Žilina, Žilina  –   Ča dca  –   Zwardoň (PL)  –   Kaliningrad (RU),  Žilina  –   Čadca  –   Zwardoň (PL)  –   Malaszewicze (PL), Žilina  –   Čadca  –   Zebrzydowice  (PL);      v   rámci európskej logistickej siete  -   obchod medzi Slovenskom, krajinami EÚ  a   Ruskom, so širším okolím Žiliny ako regiónom miesta  určenia a pôvodu tovaru;      na osi Žilina  –   Ostrava sa nachádzajú dva úzko spolupracujúce závody na výrobu  automobilov , a to   Hyundai Nošovice a   Kia Teplička nad Váhom;      výstavba  diaľnic  –   v   severojužnom koridore je dokončená výstavba diaľnice D1 medzi  Bratisla vou a   Žilinou a   v   súčasnosti je vo výstavbe D3 úsek Žilina  –   Strážov a   Žilina  –   Brodno, kde bude v   rámci diaľnice D3 vybudované prepojenie Žiliny na št á tnu  hranicu s   Poľskom;       modernizácia železničných koridorov  –   súčasne sa modernizujú železničné trate  Br atislava Rača  –   Žilina na rýchlosť 160 km/h, ktoré  spĺňajú   technické podmienky  AGC a   AGTC;      v   lokalite Žilina má významné postavenie automobilový priemysel,  spracovanie  celulózy,  výroba  papiera a   papierových výrobkov.   R ozhodnutím Európskej komisie zo dňa 17 . júla 2013 bola schválená štátna pomoc  SA.34369 (13/C) (ex 12/N) na výstavbu a   prevádzku verejných terminálov intermodálnej  dopravy (ďalej ako „Rozhodnutie EK“) .  

